**Výzva na predkladanie ponúk**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Verejný obstarávateľ:**

Názov verejného obstarávateľa: **Klub slovenských turistov, o. z.**

Sídlo: **Záborského 33, 831 03 Bratislava**

IČO: **00688312**

DIČ: **2020898935**

Kontaktná osoba (meno a priezvisko): **Ing. Dušan Valúch**

tel. č. kontaktnej osoby: **0908733781**

e-mail kontaktnej osoby: **valuch@kst.sk**

adresa hlavnej stránky verejného obstarávateľa /URL/: **www.kst.sk**

**2. Zatriedenie obstarávacieho subjektu podľa zákona: - podľa §8 zákona č. 343/2015 Z. z. o verejnom obstarávaní a o zmene a doplnení niektorých zákonov**

**3. Názov zákazky podľa verejného obstarávateľa:**

**„Slávnostné otvorenie via ferraty“ – poskytnutie ubytovacích a stravovacích služieb**

**4. Druh zákazky** (~~tovar~~, služby, ~~stavebné práce~~)**: služby**

**5. Hlavné miesto** dodania tovaru/poskytnutia služieb/uskutočnenia stavebných prác: **Vysoké Tatry a blízke okolie**

**6. Výsledok verejného obstarávania (typ zmluvy, lehota na realizáciu zákazky, platobné podmienky):**

- objednávka

- termín dodania 18.-19.08.2021

- úhrada na základe faktúry predloženej dodávateľom

**7. Opis predmetu zákazky: poskytnutie ubytovacích a stravovacích služieb v súvislosti s akciou „Slávnostné otvorenie via ferraty v priestore Priečneho sedla vo Vysokých Tatrách“ pre max. 25 účastníkov v nasledovnom rozsahu:**

- večera pre max. 25 účastníkov - dňa 18.08.2021

- ubytovanie pre max. 25 účastníkov - dňa 18.08.2021 a 19.08.2021

- raňajky (turistický balíček trvanlivých potravín, ovocie a nealkoholický nápoj na túru) pre max. 25 účastníkov – pripravený dňa 19.08.2021 na 05:00 hod.

- raňajky pre max. 25 účastníkov – dňa 20.08.2021

**8. Spoločný slovník obstarávania:**

**- 55110000-4 Hotelové ubytovacie služby**

**- 55270000-3 Služby spojené s poskytovaním nocľahu a raňajok**

**9. Predpokladaná hodnota zákazky v EUR bez DPH:** Predpokladaná hodnota zákazky bude určená týmto prieskumom (určenie predpokladanej hodnoty a určenie úspešného uchádzača bude realizované jedným prieskumom trhu), pričom prieskum trhu je nástrojom na určenie predpokladanej hodnoty zákazky v zmysle § 6 ods. 1 ZVO.)

**10. Hlavné podmienky financovania a platobné dojednania:**

Obstarávané služby budú uhradené na základe dodávateľom vystavenej a odberateľom odsúhlasenej faktúry so splatnosťou 14 dní. Úhrada za poskytnuté služby bude realizovaná v súvislosti s implementáciou projektu **PLSK.01.01.00-00-0116/17 - „Hory bez hraníc - integrácia siete turistických chodníkov do cezhraničného turistického produktu“,** realizovaného v rámci programu cezhraničnej spolupráce Interreg V-A PL-SK.

**11. Podmienky účasti:**

- oprávnenie podnikať a poskytovať požadované služby – predložiť kópiu výpisu z obchodného, živnostenského resp. podobného registra,

- predloženie cenovej ponuky vypočítanej na jednu osobu a následne na 25 osôb,

- predloženie cenovej ponuky v cenách bez DPH, sadzba DPH a cena celkom s DPH,

**12. Kritérium/kritériá na vyhodnotenie ponúk a pravidlá ich uplatnenia:**

Najnižšia cena za kompletne nacenenú ponuku.

**13. Lehota na predkladanie ponúk uplynie dňa: 27.07.2021 o 10:00 hod.**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk:**

V prípade predkladania ponuky poštou alebo osobne - musí byť ponuka vložená do obalu, ktorý je uzatvorený a zapečatený alebo inak zabezpečený proti náhodnému otvoreniu. Na adresnej strane obalu musí byť ako odosielateľ uvedené meno, priezvisko a adresa uchádzača, ak ide o fyzickú osobu, alebo obchodné meno a sídlo uchádzača, ak ide o právnickú osobu, alebo obchodné meno a miesto podnikania uchádzača, ak ide o podnikateľa fyzickú osobu. Označenie adresáta: **Klub slovenských turistov, Záborského 33, 831 03 Bratislava**. Obal musí byť na adresnej strane označený výraznou poznámkou: „Slávnostné otvorenie via ferraty – cenová ponuka - Neotvárať!“. **V prípade, ak účastník doručuje ponuku poštou, je rozhodujúci dátum doručenia ponuky na uvedenú adresu.** Podateľňa KST na Záborského ulici č. 33 v Bratislave je otvorená v pracovné dni od pondelka do piatka v čase od 8:00 do 15:00 h. Náklady súvisiace s prípravou ponuky a s účasťou vo výberovom konaní znáša účastník v celom rozsahu. Uchádzači sú svojimi ponukami viazaní do 31.08.2021. Predložené ponuky budú posudzované podľa ceny za kompletnú dodávku.

V prípade predkladania ponuky prostredníctvom e-mailu, je potrebné ponuku s uvedenými identifikačnými údajmi uchádzača a ostatnými nižšie uvedenými požadovanými náležitosťami ponuky, zaslať elektronicky na **ustredie@kst.sk**.

**15. Požadovaný obsah ponuky:**

Ponuka musí byť vyhotovená v jednom vyhotovení, ktoré zabezpečí trvalé zachytenie jej obsahu v tlačenej forme, musí byť vyhotovená písacím strojom alebo tlačiarenským výstupným zariadením výpočtovej techniky, jej obsah musí byť čitateľný, v štandardnom type písma s klasickým formátovaním, bez neštandardných symbolov, skratiek a informácií, ktoré nesúvisia s predmetom výzvy. Ponúkané ceny musia zohľadňovať vyššie uvedené požiadavky a účel.

Predložená cenová ponuka musí obsahovať:

* Meno, priezvisko a adresa účastníka, ak ide o fyzickú osobu, alebo obchodné meno a sídlo účastníka ak ide i právnickú osobu, alebo obchodné meno a miesto podnikania účastníka, ak ide o podnikateľa fyzickú osobu, taktiež IČO, DIČ a IČ DPH ak bolo fyzickej alebo právnickej osobe pridelené, e-mailový kontakt.
* Cenová ponuka na dodanie predmetu obstarávania.

**16. Vyhodnotenie ponúk:**

Predložené cenové ponuky budú vyhodnocované z pohľadu splnenia formálnych náležitostí a splnenia podmienok účasti v realizovanom verejnom obstarávaní až následne bude prebiehať vyhodnocovanie na základe ponúkaných cien.

Verejný obstarávateľ po vyhodnotení ponúk zašle informáciu o vyhodnotení ponúk všetkým uchádzačom elektronicky. Verejný obstarávateľ bude následne úspešného uchádzača kontaktovať prostredníctvom elektronickej pošty bez zbytočného odkladu s cieľom dohodnutia detailov plnenia a formy odovzdania záväznej objednávky požadovaných služieb. S úspešným uchádzačom bude uzatvorená Objednávka.

**17. Jazyk, v ktorom možno predložiť ponuky:**

Slovenský jazyk alebo český jazyk.

**18. Zákazka sa týka projektu / programu financovaného z fondov EÚ:**

**PLSK.01.01.00-00-0116/17 - „Hory bez hraníc - integrácia siete turistických chodníkov do cezhraničného turistického produktu“,** realizovaného v rámci programu cezhraničnej spolupráce **Interreg V-A PL-SK**

**19. Dátum zaslania výzvy na predkladanie ponúk: 19.07.2021**

V Bratislave, 19.07.2021 Ing. Peter Dragúň

 predseda KST